Teatrul si realitatea dincolo de simturi. Antonin Artaud, "Teatrul si dublul sau" intr-o cultura (occidentala) in care domina tirania cuvintului in teatru, Antonin Artaud - poet, dramaturg, dar si actor - a adus o perspectiva atit de revolutionara, incit si in prezent se mai vorbeste despre eseul Teatrul si dublul sau, publicat in 1938, la Gallimard, expresia revoltei sale fata de modul in care teatrul ajunsese sa fie abordat in Occident, intr-o dependenta tiranica fata de limbajul verbal. Fata de acest limbaj verbal, neadecvat teatrului, Artaud propune o reintoarcere violenta la adevaratul limbaj, alcatuit din gesturi, atitudini, mimica, pantomimica, strigate, onomatopee etc. Acest limbaj va duce la descoperirea dublului teatrului - "metafizica, ciuma, cruzimea, rezervorul de energii pe care-l constituie Miturile" (iata explicatia pentru alegerea titlului, marturisita intr-o scrisoare catre Jean Paulhan, in ianuarie 1936). Plecind de la ideea ca orice efigie adevarata isi are umbra sa care o dubleaza, Artaud considera ca teatrul trebuie sa nu opteze pentru un anume limbaj, cuvinte scrise, muzica, lumini etc., doar prin imbinarea lor se va afla punctul in care spiritul se poate manifesta. Teatrul si dublul sau este o carte care incearca sa revolutioneze situatia din teatru, aducind o perspectiva inedita si stabilind asocieri socante intre teatru si, de pilda, ciuma sau alchimie. inca din prefata, "Teatrul si cultura", Artaud vorbeste despre contexul prabusirii generalizate a vietii, preocuparea pentru cultura ascunzind doar un interes catre forme, si nu catre adevarata cultura. Artaud reactioneaza impotriva preconceptiilor care s-au inradacinat despre cultura, subliniind ca aceasta nu ar trebui sa fie nici idolatrizata, nici privita ca pe ceva fara legatura cu viata. Dimpotriva, cultura trebuie regasita dincolo de ariditatea unui sistem academic, in chiar "mijloacele barbare si primitive ale totemismului". Pentru a reusi sa privim din aceasta perspectiva, trebuie insa mai intii sa ne dezbaram de o anume mentalitate europeana, in care arta este opusa exaltarii si fortei. Pe parcursul cartii, Artaud revine adesea si destul de violent la acuza impotriva felului occidental de receptare a lumii teatrale. De pilda, in "Punerea in scena si metafizica", Artaud ridica problema limbajului in teatru, considerind ca, desi teatrul occidental a instaurat monopolul dialogului asupra altor forme de manifestare, teatrul beneficiaza de un tip special de limbaj, unul opus cuvintului, material si concret. Artaud ofera ca exemple: muzica, dansul, artele plastice, pantomima, mimica, gesticulatia, intonatiile, arhitectura, luminile, decorul. Aceste aspecte ale "poeziei in spatiu" devin cele potrivite pentru o comunicare cu simturile, si nu cu spiritul. Punerea in scena si realizarea sint cele mai importante aspecte ale teatrului, iar ele nu trebuie sa fie subsumate textului. Atunci cind textul cistiga suprematia, teatrul devine unul de Occidentali, termen peiorativ in acceptia lui Artaud, care il dezgusa la cel mai inalt grad, caci Occidentalul este, pentru el, "omul-stirv", care nu isi poate proiecta in teatru decit preocuparile meschine. Poate surprinzator, Artaud realizeaza o descriere a manifestarilor ciumei, boala in care vede mai mult decit un virus, si anume o entitate spirituala. Ciuma, arata autorul, ataca doar organele care au legatura cu constiinta si vointa: creierul si plaminii. in chiar haosul ce se instaureaza in locul unde a lovit ciuma, isi face prezenta teatrul, tocmai prin "gratuitatea imediata, care impinge la acte inutile si neprofitabile pentru actualitate". Ciumatul are multe in comun cu actorul, caci, desi organismul nu se arata a fi supus descompunerii, el poarta semnul unei reactii paroxistice a vietii. Nu prin caracterul contagios se aseamana ciuma cu teatrul, ci prin capacitatea de a aduce la suprafata "un fond de cruzime latenta". Pentru ca teatrul sa poata sa depaseasca sfera cotidianului, trebuie ca limbajul sa fie explorat sub forma de incantatie. Artaud promoveaza ideea unui teatru care sa fie repus in contact cu un aspect religios, metafizic, universal, iar aceasta se poate intimpla numai prin apropierea teatrului de o gama variata de manifestari: gesturi, zgomote, culori, plastica... in "Teatrul alchimic", Artaud stabileste similitudini intre teatru si alchimie, cele doua fiind unite de dublul pe care fiecare il dezvolta: simbolurile alchimiei sint un dublu spiritual pentru o operatie ce vizeaza concretul, iar teatrul este dublul unei realitati care depaseste imediatul. Teatrul Balinez este pentru Artaud exemplul ideal de atingere a spiritualitatii, caci recurge la mijloace extraverbale, precum miscari, forme, culori, vibratii, atitudini, tipete, care induc senzatia de ceremonial religios, si nicidecum de simpla imitare a realitatii. Teatrul Balinez este un punct de referinta pentru Artaud, caci este exemplul ideal de utilizare a unui limbaj de gesturi, in detrimentul celui verbal. Si teatrul lui Alfred Jarry este, in opinia lui Artaud, este exemplu ideal de teatru, acesta reusind sa atinga partea misterioasa, nevazuta a vietii. Artaud admira la acest tip de teatru felul in care este exploatat umorul, care isi propune sa provoace risul absolut. Umoristicul, promovat de teatrul lui Jarry, nu va fi dublat decit de un miraculos uman, ce se va dezbara de toate superstitiile. Domeniul teatrului nu este psihologic, ci plastic si fizic, considera Artaud, in "Teatrul oriental si teatrul occidental", astfel ca marea provocare a teatrului nu este de a urma, prin limbajul fizic, acelasi traseu pe care il ia limbajul verbal, ci de a cauta ceea ce cuvintele sint incapabile sa exprime. Totusi, Artaud nu sustine suprimarea cuvintului, ci deturnarea lui catre o folosire concreta si spatiala. Teatrul trebuie sa abandoneze psihologia, care se reduce, la Artaud, la povesti despre arivism, despre dragoste vulgara etc. Shakespeare insusi poarta vina pentru o indepartare a teatrului de viata, caci el a insinuat ideea de arta pentru arta. Avangardist prin felul de a gindi, Artaud vrea sa se rupa total de trecut, sustinind gasirea unei manifestari artistice proprii prezentului. Antielitist, Artaud crede ca neintelegerea mesajului unei piese de catre multime este cauzata de forma vetusta in care se infatisaza piesa publicului. "... daca de exemplu multimea actuala nu mai intelege Oedip rege, voi indrazni sa spun ca e vina lui Oedip rege si nu a multimii". Teatrul care ar rezona cu masele este Teatrul Cruzimii, care comunica simturilor, si nu intelectului. Este nevoie de imagini fizice violente care sa hipnotizeze sensibilitatea spectatorului. Teatrul trebuie sa ofere spectatorului ocazia sa isi dea friu liber pe plan interior gustului pentru crima, salbaticie, obsesii erotice, himere, canibalism etc. Starea de decadere pe care o deplinge Artaud poate fi convertita in metafizic prin elemente de cruzime. Ce inseamna insa cruzime la Artaud? Iata ca in scrisoarea catre Jean Paulhan, se observa ca nu este vorba de singe, oroare, sadism, ci de ceea ce inseamna cruzime dintr-un punct de vedere spiritual: "rigoare, disciplina si decizie neclintita, hotarire ireversibila, absoluta". Cruzmii i se acorda un sens divin. intr-o alta scrisoare adresata tot lui Jean Paulhan, in noiembrie 1932, Artaud spune ca insusi Dumnezeu asculta de o necesitate cruda a creatiei. Principiul teatrului este metafizic, teatrul nu trebuie sa aiba o actiune desfasurata pe plan social, moral sau psihologic. Astfel ca teatrul cruzimii propus de Artaud va trebui sa se adreseze omului total, iar nu celui social, incercind sa puna pe acelasi plan realitatea viselor si a imaginatiei cu cea a vietii (in "Teatrul cruzimii, al doilea manifest", 1933). Daca actorul este un atlet al inimii, abia atunci cind joaca, asa cum puncta Artaud in "Teatrul lui Siraphin ", simtind ca traieste cu adevarat, regizorul trebuie, la rindul sau, sa gaseasca puterea sa se detaseze de sine si sa poata sa patrunda spiritul piesei. Relatia dintre autor si regizor trebuie sa fie una de "intercomunicare magnetica". Singura revolutie viabila este cea in urma careia se realizeaza o regresiune temporala, necesara pentru regasirea esentelor. Teatrul nu trebuie sa serveasca unor teluri sociale, teatrul trebuie sa comunice cu universalul, asa cum scria Artaud in scrisoarea catre NRF. Despre o comunicare a artei cu universalul si despre o functie magica a teatrului vorbea, in literatura romina, si Mircea Eliade. De pilda, romanul Nouasprezece trandafiri, teatrul practicat de trupa de actori din care faceau parte Niculina si Laurian este unul care imbina, asa cum promova Artaud, diverse mijloace de exprimare artistica - dans, muzica, pantomima etc. Prin acest tip de teatru, ei reusesc sa acceada la sacru (pe care, dupa cum a sustinut Eliade in intreaga sa opera, orice om l-ar putea atinge daca ar fi deschis revelatiei), demonstrind ca "omul, ca si Cosmosul, au mai multe dimensiuni decit cele pe care le-am invatat la scoala, aici, in Occident, de vreo trei mii de ani" (Nouasprezece trandafiri, Editura Rominul, Bucuresti, 1991, p. 179). Si in nuvela Adio!, Eliade pune problema eliberarii de conditionarile istorice prin teatru. Actorii au privilegiul de a participa la mister, de a retrai, condensat, intreaga istorie a religiilor" (Adio!, in La tiganci si alte povestiri, EPL, Bucuresti, 1969, p. 494), privilegiu pe care nu reusesc insa a-l transmite si publicului, care este inradacinat in profan. Solutia pe care o propune Artaud este una care incearca sa elibereze teatrul de anumite paradigme limitate de interpretare. Ma intreb insa daca solutia sa este capabila sa faca teatrul cu adevarat o sursa de descatusare a energiilor, de generare a acelei anamneze, de care vorbea si Eliade, catre esente, catre realitatea de dincolo de simturi. Pot oare "masele" care nu rezoneaza cu Oedip rege sa fie mai receptive la o forma de teatru si mai complexa, care, de fapt, solicita o deschidere mai mare a publicului catre arta? Antonin ARTAUD, Teatrul si dublul sau, urmat de Teatrul lui Siraphin si Alte texte despre teatru, Editura Echinox, Cluj-Napoca, 1997 